Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 1 Pv 612/12/7702	Humenné, 28.6.2013
EEČ : 2-55-81-2013

U Z N E S E N I E

Trestná vec:	obvinená XXXXX  
Prečin:	ublíženia na zdraví podľa § 157 ods. 1 Tr. zák.

Rozhodol: 	prokurátorka Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a./ Škoda  hradená poškodenému  zo zákonného zmluvného poistenia osobného motorového vozidla zn. Š-Felícia EČ: HE -907 AP  poisťovňou Kooperatíva a.s. Bratislava.
b./ Peňažná suma určená na všeobecné prospešné účely 200,-  Eur
c./ Suma odovzdaná štátu na peňažnú pomoc obetiam trestnej činnosti 50 % t.j. 100,- Eur a 50= t.j. 100,- Eur Investičnému fondu rodiny a žien so sídlom v Humennom

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-114/DI-HE-2012.
že dňa 21.08.2012 v čase okolo 16.09 h viedla  osobné motorové vozidlo zn. Š-Felícia, EČ HE-907AP po Ul. Jasenovskej  smerom do centra mesta XXXXX, kde tým istým smerom po nesprávnej strane po pravej krajnici vozovky, v mieste kde sa nachádza  chodník po ľavej strane cesty v smere jazdy, sa presúvala skupinka troch maloletých chodcov  a to tak, že vpredu išla dvojica chodcov blízko vedľa seba a vzadu za nimi išiel pri krajnici osamelý chodec mal. XXXXX, nar. XXXXX, ktorých  z dostatočnej vzdialenosti registrovala, pričom z dôvodu situácie v cestnej premávke vodička zastavila vozidlo za skupinou chodcov za posledným idúcim mal. XXXXX a dávala prednosť protiidúcemu autobusu, následne po prejdení autobusu vodička  začala obchádzať skupinu chodcov, pričom z dôvodu nedodržania bezpečného bočného odstupu  vozidla pri obchádzaní  idúceho chodca mal. XXXXX, ktorý sa v tom čase otočil na mieste pravou stranou tela k vozidlu z dôvodu dvíhania vypadnutého mobilného telefónu, tohto zachytila pravou časťou svojho osobného motorového vozidla, ktorému spôsobila zranenia a to  zlomeninu vonkajšieho a vnútorného členka v rastovej  zóne pravého predkolenia s posunom úlomkov a pohmoždenie prednej časti pravého predkolenia stredne ťažkého stupňa s dobou liečenia 8-10 týždňov.

Odôvodnenie: 
	Uznesením povereného príslušníka  OR PZ ODI v Humennom sp. zn. ORP 114/DI-HE-2012 z  21. 08. 2012 bolo začaté trestné stíhanie pre prečin ublíženia na zdraví podľa § 157 ods. 1 Tr. zák. a následne uznesením vyšetrovateľa Odboru kriminálnej polície v Humennom pod sp. zn. ORP-33/OEK-HE-2013 zo dňa 26.03.2013 bolo  vznesené obvinenie  XXXXX za prečin ublíženia na zdraví podľa § 157 ods. 1, 2 písm. a) Tr. zák. na tom skutkovom základe,   ako je uvedené vo výrokovej časti tohto uznesenia.
	Obvinená XXXXX sa k vyššie uvedenému skutku priznala v celom rozsahu, vyhlásila teda, že skutok spáchala, pričom na svoju obhajobu  neuviedla žiadnu podstatnú skutočnosť. Svoje konanie úprimne oľutovala. Poškodenému sa za svoje konanie a ujmu na zdraví úprimne ospravedlnila a zaväzuje sa poškodenému poskytnúť pri uplatňovaní nárokov potrebnú súčinnosť na náhradu škody.  Vlastníkom vozidla, ktorému bola spôsobená škoda je XXXXX, rodinný príslušník, jej svokor,  ktorý deklaroval plný súhlas s plnením škody  zo zákonného poistenia nahlásením dopravnej nehody ako poistnej udalosti do poisťovne Kooperatíva a.s. a  to dňa 23.08.2013  o čom svedčí doklad pripojený v spise.  Urobili opatrenie potrebné na náhradu  škody  poškodenému mal. XXXXX.  
	Okrem vlastného priznania je obvinená usvedčená výpoveďou svedkov a to  osôb mladších ako 14 rokov ml. XXXXX, XXXXX, ale zvlášť XXXXX.
	Obvinená XXXXX  zo spáchania skutku je usvedčovaná  vykonaným znaleckým dokazovaním z odboru dopravy a z odboru zdravotníctva, ako aj ďalšími listinnými dôkazmi pripojenými v spise. 
	Preskúmaním príslušného spisového materiálu som zistila, zo strany vyšetrovateľa bola obv. XXXXX upozornená na kvalifikáciu skutku podľa § 157 ods. 1 Tr. zák. V predmetnej veci sa teda  koná o prečine  na ktorý zákon ustanovuje trest odňatia slobody ktorého horná hranica neprevyšuje hranicu stanovenú  v ustanovení § 220  ods. 1 Tr. por. 
	Obvinená  a poškodený  uzavreli dňa 03. 06. 2013 na Okresnom súde v Humennom pred mediačným úradníkom dohodu o zmieri  v rámci ktorej prehlásili, že boli poučení o podstate inštitútu zmieru, vzali ho na vedomie a súhlasili s uzavretím zmieru. 
	Poškodený ml. XXXXX v zastúpení zákonného zástupcu XXXXX  vo vzťahu k obvinenej nemá žiadne nároky. Tie sú plne uspokojené ospravedlnením, prejavením  úprimnej ľútosti a nahlásením dopravnej nehody do poisťovne v ktorej si uplatní všetky nároky, vrátane bolestného vyčísleného znalcom vo výške 1.493,40,- eur.  Taktiež poukazuje na to, že zdravotný stav nie je ustálený a bolestné sa bude pravdepodobne navyšovať. 
	Obvinená slobodne, vážne, zrozumiteľne a určito vyhlásila, že spáchala skutok, pre ktorý je stíhaná. 
	Dňa 05. 06. 2013 zložila  na účet  Okresnej prokuratúry v Humennom  peňažnú sumu vo výške  200,- Eur určenú na všeobecne prospešné účely stým, že polovica t.j. 100,- Eur patrí štátu na  peňažnú pomoc poškodených a druhá polovica t. j. 100 Eur patrí Investičnému fondu rodiny a žien v Humennom. 
  	Obvinená a poškodený s týmto spôsobom vybavenia veci vyslovili súhlas. 
	Vzhľadom na okolnosti spáchaného prečinu na mieru zavinenia obvinenej XXXXX, osobu obvinenej ktorá doposiaľ nebola súdne trestaná, v evidenčnej karte vodiča nemá žiaden záznam o dopravnom priestupku, v mieste bydliska    je hodnotená kladne,   preto takýto spôsob rozhodnutia považujem za dostačujúci. 
	Vzhľadom na vyššie uvedené som preto rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná. 

JUDr. Magdaléna Sujová
prokurátorka